**«Жас Ұлан» балалар мен жасөсіпірмдер ұйымының 2-тоқсан есебі**

 «Жас Ұланда-19», «Жас Қыранда-20» бала бар. 15 желтоқсан күні «Жас Ұлан» қатарына төмендегідей 5-сынып оқушылары қабылданды:

1.Атымтай Жансая

2.Наурызбекова Назерке

3. Сақтағанов Арлан

4.Хамит Ерхан

Қазақстан Республикасының тұңғыш президенті күніне орай, «Тұңғыш президент» атты салтанатты жиын өткізілді. Жиын салтанатты түрде ашылып, Қазақстан Республикасының әнұраны орындалды. Құттықтау сөз мектеп басшысы Н.М.Жылқыбайға берілді. Жиында тұңғыш президент туралы ақпарат берілді. Әр сыныптан президент туралы өлең шумақтары оқылды. Жиын өз деңгейінде өткізіліп, салтанатты түрде жабылды.

Қазақстан Республикасының тәуелсіздігі күніне орай «Тәуелсіздік – тұғырым» атты мерекелік іс-шара болып өтті. Іс-шара Қазақстан Республикасының әнұранымен басталды. Кейін «Тәуелсіз Қазақстан» атты өлең шумақтары оқылып, сөз - мектеп басшысы Н.М.Жылқыбайға берілді.

Мектеп оқушылары 1986 жылғы 16-желтоқсан оқиғасында жастардың алаңға шыққанын, Қайрат Рысқұлбековтың сот залындағы сот процессінен үзінді көріністер көрсетті. Оқушылар өз рольдерін өте жақсы сомдап, аса жауапкершілікпен қарады. 9-сынып оқушысы Жылқыбай Аружан «Қара бауыр қасқалдақ» әнін, 2-сынып оқушылары «Желтоқсан желі» әнін орындады. Қоспан Мейрамбек «Тәуелсіздік күні» атты өлең шумағын мәнерлеп оқыды.

Мерекелік іс-шара өте жақсы деңгейде өтті. Іс-шараны ағылшын тілі мұғалімі А.С.Жетписбаева және мектеп оқушылары «Елім менің» әнімен аяқтады.

Қысқы демалыс уақытында «Жемқорлық – құқық бұзушылықтардың картасы» атты жарыс сабақ болып өтті. Бұл сабаққа 5-9 сынып оқушылары қатысты. Орта буын оқушылары екі топқа бөлініп, жарыс түрінде өтті. Сабақта «Сыбайлас жемқорлыққа жол жоқ» атты баяндама оқылды. Топтар өз ойларын ашық айтып, айтылған сөйлемдеріне дәйектер келтіріп отырды. Сабақта топтарға ситуациялық жағдайлар берілді, сұрақтар қойылды. «Біздің қоғамда сыбайлас жемқорлыққа орын жоқ» атты пікірталас болды.

 «Мақал-мәтелдің жалғасын тап» ойыны ойнатылды. Оқушылар сайысқа қызығушылықпен қатысты.

 Аға тәлімгер А.С.Жетписбаева